**Национален исторически музей на Молдова: резултати от програмата за цифровизация (2020–2022)**

Уважаеми колеги,

Благодаря за поканата и възможността да съм сред вас. Преди всичко, от името на Националния исторически музей на Молдова, бих искал да изразя благодарност на организаторите на събитието и партньорите, които реализираха проекта ARHICUP.

Бих желал да ви представя малка част от музея, за това време е да разлистим няколко страници от историята, които са от изключителна важност, за да придобиете представа за нашите колекции и предимства, както и проблемите, които срещаме.

Без съмнение, Националният исторически музей на Молдова е една от най-важните музейни институции в Република Молдова. Музеят (известен преди това като Държавен исторически музей на Молдовската съветска социалистическа република) е основан на 21 декември 1983 година и видно е доста нов. Държавният исторически музей на Молдовската съветска социалистическа република е създаден на основата на Републиканския музей на военната слава, в който е вкарана историческата сбирка на Държавния музей по история и изследване на регионите на Молдовската съветска социалистическа република (сега наричан Национален музей по етнография и естествознание). Помещава се в реставрираната историческа сграда на бившата военна болница, първа мъжка гимназия в Кишинев и по-късно Технически университет, където преди това е бил разположен републиканския музей на военната слава. Сградата претърпява сериозни разрушения по време на земетресението от 1977 година и след това почти изцяло е възстановена. През 1991 година, Държавният исторически музей на Молдовската съветска социалистическа република е преименуван на Национален исторически музей на Молдова. По-късно, през 2006 година той е преименуван на Национален археологически и исторически музей на Молдова тъй като приема сбирките и архивите на бившия Национален археологически и етнографски музей към Молдовската академия на науките. Така че, музеят е доста нов, но притежава множество предмети и архиви, събирани от 19 век насам.

Освен това, в периода от 1989 до 1995 година, Националният музей получава пълната колекция на шест музея в Кишинев, които днес не съществуват. Всичко това води до факта колекцията експонати на Националния исторически музей да е най-голямата в Молдова, особено археологическата секция.

Не бива да забравяме, че разполагаме с най-големият екип изследователи, специалисти по археология. Освен голямата археологическа колекция, натрупана в резултат на мащабните археологически разкопки през втората половина на 20 век , музеят притежава и уникален археологически архив. Нашият архив съдържа множество доклади от работата по отделните обекти и археологическа документация като работни дневници, планове и чертежи (на над 700 кампании от 1945 години насам). Освен това, архивът включва и личните архиви на известни археолози от Молдова с множество ръкописи, илюстрации и фотографски материали.

След пандемията през 2020 година, започнахме дигитализация на архивите – сканиране на уникални материали от археологическата документация като фотографии, които се възпроизвеждат на ленти с различен размер, хартия и стъклени фотографски плаки. И сме много щастливи да станем част от проекта ARHICUP, тъй като вашите идеи, цели и инструменти, перфектно отговарят на мисията на нашия музей. С помощта на проекта, ние направихме 3D снимки на по-важните археологически находки, сканирахме множество редки карти и без съмнение, такива, които биха могли да направят нашия музей, и разбира се, нашата страна, по-видим и достъпен. Още веднъж, благодаря!

Но днес, бих желал да представя друг аспект или с други думи ефект, който вероятно не е бил очакван, но ускори много нашата изследователска дейност. Имам предвид археологическите проучвания. И ще се фокусирам върху изследователския аспект на проекта, не защото съм археолог и научен сътрудник, но защото археологическите проучвания в много страни по света (и най-вече нашето Черноморие) имат тясна връзка с имиджа на страната, нейната инфраструктура и, разбира се, туризъм.

Археологията е тясно свързана с туризма и поради тази причина личните архиви на нашите археолози съдържат множество пейзажни снимки, които понякога ни показват местата преди силното антропогенно въздействие.

Освен това, можем да станем част от археологически разкопки в Молдова отпреди 40, 50 или дори 80 години. Имаме възможност да видим условията, в които са работили нашите предшественици, нашите по-възрастни колеги, разкопавайки огромни погребални могили, древни къщи и пещери.

Можем да ги видим дори в ежедневието им.

И дори да се убедим, че археологията в Молдова не е приоритет само на мъжете – имаме известни жени археолози, които са осъществявали изследователската си дейност в изключително сурови условия.

Бихме могли да се уверим и че нито една археологическа експедиция не може да функционира без неизвестните за нас безименни сътрудници, които правят проучванията възможни в голямата си част.

Всички тези снимки се разкриват за пръв път и сега са достъпни на Instagram с hashtag #moldavianarcaheology.

Някои лични архиви съдържат документи, потрети на известни археолози и илюстрации, които са станали символ или мемове на молдовската археология.

Такава беше нашата дейност преди да се присъединим към проекта. Но с помощта на нашата техника и програмата по проекта ARHICUP ние започнахме да сканираме и колекции с редки карти, които ще бъдат качени на сайта на проекта.

Друга важна насока е създаването на триизмерни 3D модели на най-красивите и важни археологически предмети, които също ще могат да бъдат разгледани на сайта на проекта, а сега са достъпни в профила Sketchfab на музея, а някои ортогонални фотографии могат да бъдат разгледани в Instagram с hashtag #moldavianarcaheology. А това е изключително важна част от нашата дейност по популяризиране на музея.

Когато разполагате с такива отлични инструменти, обаче, трудно се устоява на изкушението да ги използвате в изследователски дейности. Тъй като триизмерните 3D модели ни дават точните размери и ортогонални проекции и ни показват структурните елементи по-точно и от най-добрата фотографска снимка правена някога.

Ортофото заснемането с помощта на 3D сканиране е по-точно и от най-добрата археологическа скица, а освен това изследователят може да разгледа конкретна част или всяка проекция, която му трябва.

Ортогоналните фотографии, базирани на 3D моделиране, ни дават уникална възможност да документираме по-сложните форми на големи съдове, техните точни размери и комплексна орнаментика.

С помощта на допълнителни инструменти, бихме могли да проучим орнаментите с помощта на обвивки, което улеснява сравнението на украсения с орнаментите съд и неговата декоративна структура. И освен това, най-общо казано всичко това е много красиво, нали?

И може би едно от най-важните неща, които значително улесняват живота на археолога, музейния работник, изследователя на предмети на изкуството, е възможността да се изчисли точния обем на съда.

Сега искам да ви представя едно изследване, което не би било възможно да си представим, че можеше да се осъществи без помощта на новите технологии за дигитализация на културното наследство.

Говоря за резултатите от малък експеримент за реконструкция на последователността от изграждането на погребални могили и погребения в рамките на един погребален обект от Ранната бронзова епоха в Приднестровието в близост до село Пуркари (област Щефан Вода) недалеч от украинската граница. Село Пуркари е известно не само с отличното си вино, но и с мащабните археологически проучвания в него. Югоизточно от село Пуркари в периода 1979-1980 и 2011 са проучвани група могили. Този погребален комплекс е част от по-голяма верига погребални могили, която преминава по цялото Приднестровие и достига почти до черноморското крайбрежие. В резултат от него са проучени и въведени в научните среди материалите за шест погребални могили и 76 погребения. От тях, четири погребални могили и 11 погребения са изградени от носителите на Усатовската култура от Ранната бронзова епоха (по предварителна оценка датата е последната трета на третото хилядолетие пр.н.е. или 3300-3100 пр. н. е.). Тези погребения се отличават с големия брой керамични съдове (3-5 съда на гроб), инструменти и орнаменти, включително и изработени от метал – арсенов бронз и сребро.

Експериментът, за който говорех, е възможен при определени условия. Първото почива на хипотезата, че могилите не са били построени едновременно, а последователно. Другото се основава на стратиграфски наблюдения, че централните погребални обекти са изградени преди тези по периферията. Третото е комбинация от първите две и се състои от концепцията, че асинхронът и последователността на погребенията са отразени в разнообразието от погребалните предмети, и по-конкретно, в еволюцията на формите и орнаментиката на керамиката.

Какво знаем за това уравнение с множество неизвестни? Първо, през 1990 година е публикувана книга. За нещастие, обаче, плановете на могилата и погребенията са публикувани в монография с определена степен на условност, като същото се отнася за нещастие и за чертежите и предметите от гробовете, най-вече керамика (много от тях са възстановени много неточно). Освен това, архивите на Националния исторически музей на Молдова съдържат доклади от работата на обектите от 1979 и 1980 (за нещастие от доклада за 1979 година липсват страници 32-49 и илюстрациите, посветени на могила 1 от Пуркари).

Архивът запазва също и работна документация от обекта (планове върху картографска хартия) с много висока степен на детайлност.

За разлика от чертежите в монографията, работните планове от обектите са чертани с познание за човешката анатомия. И тези планове бяха съвсем скоро дигитализирани (или сканирани) и векторизирани.

В резултат на дигитализацията и векторизацията, някои модели могат да бъдат идентифицирани в подредбата на погребалните дарове в гробовете, различните видове керамика, метални и каменни инструменти, и жертвоприношения на животни.

Керамичните съдове се съхраняват в музея (но за нещастие, не всички от тях). Съдовете от колекцията на музея са фотографирани и сканирани с помощта на скенер Artec Eva II 3D, като са изготвени модели на оцветените съдове и е определен обема на грънците.

Ако се интересуваме от хронологичната последователност, трябва да не обръщаме внимание на зависимостта на погребалните дарове от възрастта и пола на починалите. Първото, което привлича внимание е връзката между възрастта на погребаните и размера на съдовете, най-големите от тях са на погребения на зрели и възрастни лица, докато обемът на съдовете при погребенията на деца и юноши е значително по-малък. Освен това, видът на съда служи като ориентир за пола и възрастта на погребания, докато неговият размер и количеството на съдовете в даден гроб служат като ориентир за статуса, от което следва, че трудно могат да се ползват като ориентири по отношение на хронологичната последователност на погребенията.

Хронологията, ако изобщо е отразена в избора на керамиката в погребалния комплекс в Пуркари, е изразена в морфологията на съдовете и вида на орнаментиката. Първо, трябва да установим последователността на изграждане на могилите. Разнообразието на керамиката, представена във всяка една отделна погребална могила, може да ни помогне в това установяване.

По-конкретно, най-често срещаният вид оцветени грънци са амфорите с капак, които се срещат във всички четири погребални могили. Въпреки, че този вид се отличава с голямото разнообразие от форми и орнаменти, в могили 2 и 5 формата вече е унифицирана. Амфорите от погребални могили 2 и 5 се отличават с монохромно оцветяване (за разлика от двуцветните съдове в могила 1), по-сплескана форма и ниско гърло. Обратното, придружаващите тези амфори капаци са по-високи, като дръжките им са разположени по-високо. Имаме основание да ги приемаме за по-късни по аналогия със сплесканите амфори с високи капаци от по-късни погребения в района на северната част на Черно море. В резултат на това с категорична сигурност става възможно да се възстанови последователността на изграждане на могилите и гробовете. Ако тази хипотеза за еволюцията на погребалните могили е правилна, то тогава забелязваме други нередности. Последната (IV) фаза е подобна в демографски състав, има погребения от всички възрастови групи, като на места има и двойни погребения. Въпреки това, има значителни различия в инвентара. Към крайната фаза, металът почти напълно изчезва. Оцветените керамични съдове (по-конкретно, амфори с капаци) се уеднаквяват, но двуцветната (с черна и червена боя) орнаментика изчезва. В същото време, грубата керамика изглежда доста по-богато украсена. Освен това, възстановената последователност на изграждането на могилите и гробовете може да обясни някои планиграфски особености на погребалния комплекс, както и изборът на ориентация на основните гробове. Но всичко това, пак повтарям, би било невъзможно да се извърши на база на много неточно публикуваните данни. Само качествената дигитализация на плановете на могилите, гробовете и предметите помогна да се идентифицират моделите от хронологично значение.

Всъщност, заключението би могло да бъде, че нашето минало би могло да има светло бъдеще (с подходящо техническо оборудване).

Благодаря за вниманието!